cyanic-selkie/wikianc huggingface dataset:
Maddalena saarestiku rahvuspark
Maddalena saarestiku rahvuspark on Itaalias 1994. aastal asutatud rahvuspark. Rahvuspark hõlmab kogu Türreeni meres Bonifacio väinast kagus asuva Maddalena saarestiku Sardiinia maakonna kirdeosas. Kaitseala jääb Olbia-Tempio provintsi La Maddalena ja Arzachena valla alale.
Rahvuspark on ühtlasi loodusala ja tähis linnuala. Ta on IUCN-i II kategooria kaitseala.
Kaitseala maismaapindala on 5100 ha ja merepindala 15 046 ha.
Kaitseala haldab Ente Parco Nazionale dell'Arcipelago di La Maddalena.
Aret Vooremäe
Ta on töötanud Põllumajandusministeeriumi teadus- ja arendusosakonna juhatajana.
Praegu on ta Eesti Maaülikooli Põllumajandus- ja keskkonnainstituudi direktor.
Ave Paulus
Ave Paulus (sünd. 1973) on eesti pärandkultuuri ekspert.
Ta on õppinud Tartu Ülikoolis semiootikat ning Eesti Kunstiakadeemias muinsuskaitset ja konserveerimist. Ta on töötanud Lahemaa rahvuspargis ning uurinud Lahemaa kultuuripärandit.
Jakobi Teataja
Jakobi Teataja oli aastatel 1913–1915 Jakobi alevikus (praegu Pärnu-Jaagupi) ilmunud ajaleht. Ajalehte andis välja J. Andresson ja vastutav toimetaja oli A. Univer.
Aastatel 1913–1914 kandis ajaleht alapealkirja "kaks korda kuus ilmuv kihelkonna ajaleht".
Ain Matvere
Ain Matvere (13. jaanuar 1967 Tartu – 14. mai 2018) oli eesti sulgpallur.
1983–1991 võitis ta Eesti meistrivõistlustel 7 kulda: 2 üksik-, 3 meespaaris- ja 2 segapaarismängus.
1984 valiti ta aasta parimaks sulgpalluriks.
Tema kuulsaim õpilane on Kati Tolmoff.
Paul Uusman
Paul Uusman (2. juuni 1910 Tallinn – 21. veebruar 1988 Tallinn) oli eesti kultuuritegelane.
1940. aastal sai ta Riigi Ringhäälingu direktoriks ja Eesti NSV Raadiokomitee esimehe asetäitjaks. Teise maailmasõja aastatel oli ta Leningradi ja Moskva Raadio Eesti toimetuse diktor ja vastutav toimetaja. Aastatel 1944–1949 oli ta Eesti NSV Rahvakomissaride Nõukogu ja Eesti NSV Ministrite Nõukogu juures asuva Eesti NSV Raadiokomitee esimees, 1949–1953 Eesti NSV Raadioinformatsiooni Komitee esimees. Aastatel 1953–1975 oli ta Eesti NSV Kultuuriministeeriumis ministri asetäitja.
Aastatel 1940–1950 oli ta Eesti NSV Ülemnõukogu saadik.
Aastatel 1953–1987 oli ta ajalehe Sirp ja Vasar toimetuskolleegiumi liige.
Ta on maetud Tallinna Metsakalmistule.
Istmik
pisi|Naise ja mehe tuharad
Istmik ehk tuharad (tavakõnes ka tagumik, perse, kannikad või pepu) on inimese kehaosa, mille moodustavad vaagna taga olevad pehmed koed ja lihased.
Inimesel
Inimeste tagumik on proportsionaalselt loomariigis suurim, tuharad on arenenud tõenäoliselt kahel jalal kõndimise tõttu. Kahel jalal kõndima hakkamine vormis ümber inimese vaagnaluu ja koos sellega ka lihased (lad k gluteus maximus), millele lisandus rasvakiht, mis võib toimida energiavaruna.
Aidu püramiid
Aidu püramiid on Viru Keemia Grupi Aidusse plaanitava püramiidide kompleksi kõrgeim püramiid, mis võiks visiooni kohaselt olla 152 meetrit kõrge.
Planeerimist alustati 2011. aastal, valmimine on plaanitud aastaks 2030. Ojamaa kaevanduse kaevandamisluba saadi 2004. aastal 25 aastaks.
Kraasimine
pisi|Käsikraasid ja villarull pisi|Kraasimismasin
Kraasimine on villatöönduses mehaaniline protsess, mille käigus villakiud harutatakse lahti ja puhastatakse. Tulemuseks on ühtlase struktuuriga villarull, mida saab edasi töödelda (lõnga kedrata).
Traditsiooniliselt kraasitakse käsikraasidega, tänapäeval kasutatakse ka keerulisemaid kraasimisseadmeid.
Spinnen (textiel)
Türi voorestik
Türi voorestik (ka Türi väikevoorestik, Väike-Vooremaa) on voorestik Kõrvemaa maastikurajooni kaguosas. Selle pindala on umbes 140 km2.
Voorestiku keskosa kaheksa voort (Sohlu, Käomäe, Virika, Pala, Raudmetsa, Poaka, Kirna, Kabelimäe) on arvele võetud ürglooduse objektidena.
Anneli Parts
Anneli Parts (enne 1991. aastat Lambing; sündinud 12. novembril 1968 Tartus) on endine eesti sulgpallur ja sulgpallitreener.
Aastatel 1985–1995 tuli ta Eesti meistriks 11 korda: 3 korda üksik-, 5 korda naispaaris- ja 3 korda segapaarismängus.
Radužnõi (Vladimiri oblast)
Radužnõi on kinnine linn Venemaal Vladimiri oblastis. Asub umbes 20 km Guss-Hrustalnõist lõunas.
Asula rajati 1971. aastal lasereid tootva katsekonstrueerimisbüroo Raduga juurde. 1977 sai see nime all Vladimir–30 aleviks. 1991. aastal sai asula linnaõigused ja praeguse nime.
2020. aasta alguses oli Radužnõi elanike arv arvestuslikult 18 342.
Opole Lubelskie
Opole Lubelskie on linn Poolas Lublini vojevoodkonnas, Opole Lubelskie maakonna ja Opole Lubelskie valla halduskeskus. Opole Lubelskie asub Lublini kesklinnast umbes 42 km läänes.
Kirjalikes allikates on Opole Lubelskiet esimest korda mainitud 14. sajandi alguses. Linnaõigused sai Opole Lubelskie enne 1418. aastat, tõenäoliselt 1400. aasta paiku.
A Night at the Opera
"A Night at the Opera" on briti rokkansambli Queen neljas album. Sellel on ka kuulus hitt "Bohemian Rhapsody".
Rauda (Sēme vald)
Rauda on küla (mazciems) Lätis Tukumsi piirkonnas Sēme vallas.
Rauda asub valla lõunaosas. Küla on tekkinud endise Rauda mõisa (Rauden, Raudenhof) keskuse juurde.
Külas kasvavad mägivaher ja pärn ümbermõõduga 3.97 meetrit on looduskaitse all. Külas asub Raudas kapi bussipeatus. pisi|tühi|Rauda mõisa häärber
Vecumi raudteejaam
Vecumi raudteejaam on endine raudteejaam Ieriķi–Gulbene–Abrene raudteel Balvi piirkonna Vecumi vallas Vecumi külas.
Jaam asus Riia keskraudteejaamast 167,7 km kaugusel.
Jaam avati raudtee valmimise ajal aastal 1902. Algselt oli selle nimi Marienhauzeni raudteejaam, aastast 1919 aga Viļaka raudteejaam. Tänapäevase nime sai jaam aastal 1921. Tänapäevane jaamahoone valmis teise maailmasõja aastatel.
Margus Kodu
Margus Kodu (sündinud 16. detsembril 1982) on eesti materjaliteadlane.
Elulugu
Margus Kodu lõpetas 2001. aastal Võru Kreutzwaldi Gümnaasiumi füüsika-matemaatika klassi. 2001–2005 õppis ta Tartu Ülikoolis bakalaureuseõppes materjaliteadus. 2007. aastal lõpetas ta Tartu Ülikooli magistriõppe materjaliteaduse erialal cum laude. 2011. aastal kaitses ta suvel Tartu Ülikoolis doktoritöö "Pulsed laser deposition of magnesium oxide and ternary barium oxides for plasma display protective layers" ("Magneesiumoksiidi ja baariumi kolmikoksiidide õhukeste kilede impulss-lasersadestamine plasmakuvarite kaitsekihtide rakenduseks") ja sai materjaliteaduse doktoriks.
2005–2011 töötas Kodu Tartu Ülikooli füüsika instituudis assistendi, inseneri ja erakorralise teadurina, 2006–2011 ka projekti täitjana Eesti Nanotehnoloogiate Arenduskeskuse AS-is. Aastast 2011 töötab Margus Kodu Tartu Ülikooli füüsika instituudis teadurina.
Alates 2007. aastast on Kodu Tartu Ülikooli loodus- ja tehnoloogiateaduskonna materjaliteaduse õppekava programminõukogu liige.
Teadustöö
Margus Kodu peamised uurimisvaldkonnad on tahkete ainete elektrooniline struktuur, tahkiste elektrilised, magnetilised ja optilised omadused, ülijuhtivus, magnetresonants ning spektroskoopia (impulss-lasersadestamine, sensormaterjalid). 2012. aasta seisuga oli ta avaldanud 8 teadusartiklit.
Nièvre'i departemangu haldusüksuste loend
Siin on ära toodud kõik Nièvre'i departemangu haldusüksused (ringkonnad, kantonid ja vallad). Lisaks on toodud ka INSEE kood.
Château-Chinoni ringkond
Château-Chinoni kanton (kantoni keskuseks on Château-Chinoni Linn) Châtillon-en-Bazois' kanton Foursi kanton Luzy kanton Montsauche-les-Settonsi kanton Moulins-Engilberti kanton
Cosne-Cours-sur-Loire'i ringkond
La Charité-sur-Loire'i kanton Cosne-Cours-sur-Loire-Sudi kanton Cosne-Cours-sur-Loire-Nordi kanton Donzy kanton Pouilly-sur-Loire'i kanton Prémery kanton Saint-Amand-en-Puisaye kanton
Neversi ringkond
Decize'i kanton Dornesi kanton Guérigny kanton Imphy kanton La Machine'i kanton Nevers-Esti kanton Nevers-Centre'i kanton Nevers-Sudi kanton Nevers-Nordi kanton Pougues-les-Eaux' kanton Saint-Benin-d'Azy kanton Saint-Pierre-le-Moûtier' kanton Saint-Saulge'i kanton
Emma Morano
Emma Morano (abielus Martinuzzi; 29. november 1899 Civiasco – 15. aprill 2017 Verbania) oli itaalia ülipikaealine naine, alates 12. maist 2016 kuni surmani maailma vanim inimene.
Piemonte maakonnas Verbano-Cusio-Ossola provintsis Verbanias elanud Emma Morano oli pärast Susannah Mushatt Jonesi surma viimane elusolev 19. sajandil sündinud inimene.
Emma Morano oli 1899. aasta 6. juulil sündinud eelmisest maailma vanimast inimesest, ameeriklannast Susannah Mushatt Jonesist enam kui 100 päeva noorem. 2016. aasta 26. märtsil, 116 aasta ja 118 päeva vanusena, sai temast üks kümnest maailma vanimast inimest. pisi|left|Aastane Emma (1900)|145px Emma sündis Giovanni Morano ja Matilde Bresciani viiest tütrest ja kolmest pojast vanimana. Tema suguvõsas on olnud veel pikaealisi: ema, üks tädidest ja mitmed tema järglased elasid 90-aastaseks, õde Angela Morano (1908–2011) suri 102-aastaselt.
Emma Morano abiellus Giovanni Martinuzziga 1926. aastal ja oli temaga formaalselt abielus kuni mehe surmani 1978. aastal. Paaril sündis 1937. aastal üks laps, kes kuuekuuselt suri. Abielu ei olnud õnnelik, nii et 1938. aastal otsustas Morano abikaasast lahutada ja ajas mehe elamisest välja.
Morano elas senini oma kodus Verbanias, umbes 100 meetri kaugusel Lago Maggiore kaldast, kus tähistas nii oma 115., 116., kui ka 117. sünnipäeva.
Emma Morano eluajal:
Emma Morano suri 117 aasta ja 137 päeva vanusena.
Vladislav Staniševski
Vladislav Staniševski (18. juuni 1947 Tambov – 6. august 2011) oli Eesti graafik ja raamatukujundaja.
Aastatel 1974–1991 töötas ta kirjastuses Eesti Raamat, pärast seda kirjastuses Aleksandra. Ta kujundas üle 30 raamatu.
Ta viljeles peamiselt puugravüüri ja oforti, vähem akvarelli. Ta tegi ka eksliibriseid.
Isiklikku
Ka tema abikaasa Veera Staniševskaja ning tütred Ksenia Movafagh ja Anastasia Isahsen on kunstnikud.
Eesti NSV Pedagoogika Teadusliku Uurimise Instituut
Eesti NSV Pedagoogika Teadusliku Uurimise Instituut (lühend PTUI, ka Pedagoogikainstituut) oli aastatel 1959–1991 Tallinnas aadressil Tõnismägi 9 tegutsenud asutus, mis uuris kommunistlikku kasvatust, didaktikat, õppeainete metoodikat ja pedagoogilist psühholoogiat. Tegeleti ka üldhariduskoolidele õppekirjanduse koostamisega.
1979. aasta 1. jaanuari seisuga oli instituudil 15 sektorit ja pedagoogilise psühholoogia laboratoorium, 75 töötajat (nendest 56 teadustöötajat).
Asutuse direktorid olid 1959–1965 Aleksander Valsiner ning 1965–1991 Osvald Nilson.
Tata Group
Tata Group on India konglomeraat, mille tütarettevõtted on tegevad (Tata Groupi enda liigituse järgi) seitsmes sektoris: materjalide sektor, masinaehitus, kommunikatsiooni- ja infosüsteemid, energia, kemikaalid, teenused ja tarbekaubad.
Tata Group kontrollib enam kui sadat ettevõtet, tegutsetakse enam kui 85 riigis. Suurem osa tootmisest paikneb Indias, peakorter asub Mumbais.
Tata omanikeringist umbes 2/3 moodustavad heategevusorganisatsioonid.
Ettevõte asutamisajaks loetakse 1868. aastat, mil Jamsetji Tata asutas Bombays (tänases Mumbais) puuvillakaubandusega tegeleva ettevõtte Tata Sons. Ettevõtte juhid on kuni 21. sajandini olnud Tata perekonna liikmed. Alates 1991. aastast juhib Tata Groupi Ratan Tata.
Tata Groupi kuuluvad ka autootjad Tata Motors ning selle tütarettevõtted Jaguar Land Rover ja Tata Daewoo.
Tata Groupile kuulub ka 'The Taj Mahal Palace 'i hotell Mumbais, mis oli 2008. aasta 26. novembri terrorirünnakute üks sihtmärk.
Kopyś
Kopyś (transkribeerituna Kopõss) on alev, endine linn Valgevenes Viciebski oblastis Orša rajoonis. Asub Dnepri idakaldal.
Kopyśis asuvad keskkool, kultuurimaja, raamatukogu. Alevis on jõesadam. Alevis asub keraamikat tootev ettevõte «Воршабудматэрыялы», metsatööstus, väike pagaritööstus. Kopyś on traditsiooniline savitoodete valmistamise keskus.
Ajalugu
Kopyś ilmus ajalooareenile aastal 1059 kui linn Połacki vürstiriigis. Aastal 1116 vallutas linna Smolenski vürstiriik. XII sajandil asus seal kaubanduskeskus, kus laaditi maha Dneprit mööda Smolenskisse minevad kaubad.
XIV sajandi algul liideti Kopyś Leedu Suurvürstiriigiga. Linna püstitati loss, mis kuulus algul Ostrogskitele, hiljem aga Radziwillidele ja Neuburgeritele. XV sajandil sai linnast kohalik keraamikatoodete valmistamise keskus. Põhjasõja ajal rüüstasid Vene väed linna.
Aastast 1772 sattus Kopyś esimesel Poola jagamisel Venemaa koosseisu. Aastal 1848 rajati linna õllekoda. XIX sajandi lõpus oli Kopyśis 7 õigeusu ja üks katoliku kirik, lisaks veel protestantide kirik ja sünagoog.
Aastast 1924 Valgevene NSV osa. Aastal 1938 sai Kopyśist ametlikult alev. Toona oli seal 10 000 elanikku. Teises maailmasõja ajal jaanuaris 1942 lasti maha 250 Kopyśi elanikku.
Ants Mängel
2005–2011 võitis ta Eesti meistrivõistlustel 10 kulda: 5 meespaaris- ja 5 segapaarismängus.
2005–2012 kuulus ta Eesti sulgpallikoondisse.
Alu Kool
Alu Kool (varem Alu Lasteaed-Algkool) on lasteaed-algkool Rapla maakonnas Rapla vallas Alu alevikus.
Asutuses pannakse tavalise õppekava kõrval erilist rõhku laste esteetilisele kasvatusele muusika, tantsu ja kunsti kaudu.
Alu Kooli on esimest korda mainitud 19. veebruaril 1868. Kooli esimene õpetaja ja juhataja oli aastatel 1868–1874 Hans Tiismann (1823–1886), keda on peetud üheks kõige värvikamaks meheks Rapla valla koolmeistrite seas. Tiismanni sünnikohta on paigaldatud mälestustahvel, kuhu on Alu Kooli lapsed ja õpetajaid matku ette võtnud. Mälestuskivi asub koolist umbes 5 km kaugusel, Alu-Metskülas.
Mannlicher Modell 1895 (8mm)
Mannlicher Modell 1895 on Austria valmistatud 8mm vintpüss.
Tunnistajate juuresolekul alla kirjutatud testament
Tunnistajate juuresolekul alla kirjutatud testament on testament, millele testaator (pärandaja) on alla kirjutanud vähemalt kahe teovõimelise tunnistaja juuresolekul ning millesse on ta märkinud testamendi tegemise kuupäeva ja aasta.
Tunnistajate juuresolekul alla kirjutatud testamendi nõuded
Nõuded tunnistajate juuresolekul alla kirjutatud testamendile:
Testamendi tegemisel tuleb arvestada koduse testamendi koostamise üldtingimusi ja et sarnaselt omakäeliselt koostatud testamendiga kehtib tunnistajate juuresolekul tehtud testament testaatori eluajal kuus kuud.
Testaator peab tunnistajatele teada andma, et nad on kutsutud tunnistajateks testamendi tegemise juurde ja et testament sisaldab testamendi tegija viimset tahet.
Tartu linnavolikogu 9. koosseis
Tartu linnavolikogu IX koosseisus sõlmisid koalitsioonilepingu 29. oktoobril 2017 Reformierakond ja Keskerakond, koostööleping sõlmiti ka valimisliiduga Tartu Eest. Reformierakonna fraktsioonil oli volikogus 20, Keskerakonna fraktsioonil seitse ja valimisliidul Tartu Eest kaks saadikut. Lisaks oli linnavolikogus kaheksa kohta Sotsiaaldemokraatlikul erakonnal (SDE), kuus kohta Eesti Konservatiivsel Rahvaerakonnal (EKRE), kolm kohta Isamaal (kuni 2. juunini 2018 Isamaa ja Res Publica Liit) ja kolm valimisliidul Tartu Heaks. Koalitsioon lagunes Reformierakonna algatusel 2020. aasta jaanuaris mitu kuud kestnud erimeelsuste tõttu Keskerakonna Tartu piirkonnas. Uue koalitsiooni moodustasid Reformierakond ja Sotsiaaldemokraatlik Erakond, kes sõlmisid koalitsioonilepingu 10. veebruaril 2020. Linnavolikogu esimees oli 19. veebruarini 2020 Aadu Must (Keskerakond), 20. veebruaril 2020 valiti volikogu esimeheks Lemmit Kaplinski (Sotsiaaldemokraatlik Erakond). Volikogu aseesimees oli Ene Ergma (Reformierakond).
Reformierakond
Sotsiaaldemokraatlik Erakond
Keskerakond
Eesti Konservatiivne Rahvaerakond
Erakond Isamaa
Valimisliit Tartu Heaks
Valimisliit Tartu Eest
Tunnistajate juuresolekul alla kirjutatud testament
Tunnistajate juuresolekul alla kirjutatud testamendi nõuded
Tunnistajate teavitamise eesmärk on, et tunnistajad saaksid aru, et testaator kirjutab alla oma testamendile ja on testamendile allakirjutamise hetkel teo- ja otsustusvõimeline. Tunnistajad peavad aru saama, millele testaator alla kirjutab.
Testamendi sisu ei pea tunnistajatele teatama. On oluline, et tunnistajad on testamendi allakirjutamise juures kõik samal ajal. Testamendile peab olema tunnistajate juuresolekul märgitud allakirjutamise kuupäev ja aasta.
Testamendi allkirjastab esmalt testaator ise, talle järgnevad kohe tunnistajad. Tunnistajate allkiri väljendab nende kinnitust, et testaator on testamendile alla kirjutanud ning nende arusaamist mööda saab testaator aru oma tegudest ehk on teo- ja otsustusvõimeline.
Teavitamise nõude rikkumine
Kui testaator ei teata tunnistajatele, et nad on palutud alla kirjutama testamendile ehk viimsele tahteavaldusele, siis on testament tühine ja testamendi alusel pärimist ei toimu. Kui tunnistajad ei saa aru, millele testaator alla kirjutas, on testament vorminõude rikkumise tõttu tühine, kuna tunnistajad ei saa kinnitada, et testaator avaldas allakirjutatud dokumendis oma viimset tahet.
Nõuded tunnistajaks olevale isikule
Tunnistajana alla kirjutanud isik ei või olla testamendiga soodustatud isik. Ka tunnistaja lähisugulased ei või olla soodustatud isikud. Sama kehtib tunnistaja abikaasa või abikaasa lähisugulaste kasuks testamendi tegemise puhul.
Võru–Petseri ürgorg
Võru–Petseri ürgorg (ka: Võru–Petseri orund) on Palumaa maastikurajooni lõunaosas olev ürgorg; ühtlasi Eesti üks suurimaid ürgorge. Ürgoru moodustavad läänepoolne Võru orund ja idapoolne Petseri ürgorg. Ürgorg läheb lääne pool üle Hargla nõoks.
Ürgoru laius on enamjaolt 1 km ja sügavus kuni 70 m.
Aleksei Bogoljubov
Aleksei Bogoljubov (vene Алексей Петрович Боголюбов; vkj 16. märts / 28. märts 1824 Novgorodi kubermang, Venemaa – 7. november 1896 Pariis ) oli Vene maalikunstnik (marinist).
Isiklikku
Ta oli kirjanik Aleksandr Radištševi lapselaps.
Erasektor
Erasektor ehk teine sektor on üks ühiskonna kolmest sektorist, mille moodustavad eraettevõtted ja turumajanduslikud suhted.
Erasektorit nimetatakse ka tulundussektoriks või isegi ärisektoriks. Erasektori ettevõtted erinevad küll oma õigusliku vormi (täisühingud, osaühingud, aktsiaseltsid jne), suuruse ja ka tegevusala poolest, nende ühisjooneks on kasumi taotlemine ja eraomandus.
Bartimaeuse triloogia
Bartimaeuse triloogia on Jonathan Stroudi alternatiivajalooliste fantaasiaraamatute sari.
Triloogiasse kuuluvad:
Triloogia esimese raamatu avaldas Eestis 2005. aastal kirjastus Pegasus, teine ja kolmas raamat ilmusid 2007. aastal. 2010. aastal ilmus inglise keeles ka üks lisaraamat, "The Ring of Solomon".
"Samarkandi amulett"
Kui noor võluriõpilane Nathaniel 5000-aastase džinni Bartimaeuse maa peale kutsub, arvab too, et tal ei tule teha midagi, mis oleks kurnavam paarist silmamoonutusest. Kuid Nathaniel on oma vanuse kohta erakordselt nutikas ning tema peas mõlgub midagi hoopis ohtlikumat: kättemaks.
Vastu tahtmist saadetakse Bartimaeus ennekuulmatult halastamatu ja auahne vanemvõluri Simon Lovelace'i käest varastama kurikuulsat Samarkandi amuletti. Enne kui džinn ja õpipoiss arugi saavad, leiavad nad end võluintriigide, mõrvade ja vastuhaku virvarrist.
"Golemi silm"
Ent Londonis külvab hirmu ja hävingut salapärane vastupanuliikumine, ning peagi satuvad hädaohtu nii Nathanieli töökoht kui ka tema elu. Teda ei ohusta mitte ainult tabamatu Kitty ja tema kaaslased vastupanuliikumisest, vaid ka Londonit laastav tundmatu ja hävituslik vägi. Nathanielil tuleb võtta ette ohtlik reis vaenulikku Prahasse ning kutsuda taas välja tülikas, salapärane ja kiire taibuga džinn Bartimaeus.
Saab alguse maagia, seikluste ja poliitiliste mängude kiirelt keerlev karussell, kus Nathanieli, Bartimaeuse ja Kitty saatused ootamatult ühte põimuvad.
"Ptolemaiose värav"
Kaks tuhat aastat on möödunud sest ajast, kui Bartimaeus oma võimete tipul oli – võitmatu lahinguis ja võimsa võluri Ptolemaiose usaldusalune. Nüüd, maal vangis ja oma isand Nathanieli põlglikku suhtumist taluma pidades, taipab Bartimaeus, et tema jõud on otsakorral.
Samal ajal uurib varjunime all Londonis elav Kitty Jones salamahti võlukunsti ja deemoneid, lootes lõpetada džinnide ja inimeste vahelise igavese vastuseisu.
Bartimaeuse triloogia erakordne viimane raamat ühendab endas erinevaid sajandeid ja viib lugejad seni tundmatutesse maailmadesse. Bartimaeuse, Nathanieli ja Kitty saatused ühinevad veel viimast korda. Koos peavad nad võitma reeturist võlurid, paljastama verd tarretama paneva vandenõu ja astuma vastu kõige suuremale ohule, mida võlumaailm elades näinud on. Ning mis kõige hullem – nad peavad võitlema üksteisega.
445 eKr
Aasta 445 enne Kristuse sündi ehk meie ajaarvamist. Vana-Roomas oli see CCCIX (309.) aasta ab urbe condita.
Tuomas Kyrö
pisi|Tuomas Kyrö (2011) Tuomas Tapani Kyrö (sündinud 4. juunil 1974) on soome kirjanik.
Ta on kirjutanud romaane, följetone, kolumne, joonistanud karikatuure ning koomikseid.
Kadri Jaanits on eesti keelde tõlkinud tema romaani "Kerjus ja jänes" (Tänapäev, 2012).
Ta esines Tallinnas kirjandusfestivali HeadRead raames 2012. aastal.
Juhamatti Aaltonen
Juhamatti Tapio Aaltonen (sündinud 4. juunil 1985 Ii vallas) on Soome jäähokimängija, kes mängib Soome kõrgliigaklubis Jukurit ründajana paremäärel.
2003. aastal valis St. Louis Blues ta NHL-i draft'is 284. valikuna, kuid Põhja-Ameerikas ei ole ta kunagi mänginud.
Regulaarselt hakkas Aaltonen Kärpäte meeskonnas Soome kõrgliigas mängima alates hooajast 2005–06. Aastatel 2007 ja 2008 tuli ta klubiga Soome meistriks.
Aaltonen tuli Soome koondises mängides 2011. aastal maailmameistriks. 2014. aasta taliolümpiamängudel võitis ta Soome koondisega pronksmedali.
Külvaja
Külvaja oli Leningradis tegutsenud Kommunistliku Internatsionaali Eesti sektsiooni kirjastus. Kirjastus andis muu hulgas NSV Liidus välja eestikeelset kirjandust.
Kirjastuse eelkäija olid Eesti Töörahva Kommuuni Kultuuri ja Hariduse Valitsuse kirjastusosakond, mis alustas J.Lilienbachi juhtimisel Petrogradis tegevust 1919.a märtsis ja tegutses Petrogradis 1919. aastal veebruarist juulini Juhtkonda kuulusid peale J.Lilienbachi veel O.Miger ja C.Vallner. Peale VTK lõppu allus kirjastusosakond EKP KK Venemaa Büroole.1922.a märtsis asutati Eesti Kirjastuse Ühisus,mis tegutses 1926.aastani ja mille juhid olid J.Palvadre, J.Ikmelt, P Peterson ja A.Leetsmann..Nimi Külvaja võeti kasutusele 4.märtsil 1922. Leningradis oli see Kommunistliku Internatsionaali Eesti sektsiooni kirjastus aastatel 1923-1934 .1934.aastal liideti Külvaja Välismaatööliste Kirjastusühisusega.Külvajal oli ainsana Venemaal asunud Eesti kirjastustest enda trükikoda (1930.aastast.) Trükikoda jätkas ka peale liitumist VTKÜga Külvaja nime all.
Illar Lemetti
Illar Lemetti (sündinud 21. aprillil 1968) on eesti põllumajandusteadlane ja riigiametnik, alates 14. jaanuarist 2020 Viimsi vallavanem.
Aastail 2005–2010 oli ta Eesti Maaülikooli põllumajandus- ja keskkonnainstituudi direktor.
Ta on põllumajandusmagister mullateaduse erialal.
4. aprillist 2016 kuni 25. novembrini 2019 oli ta maaeluministeeriumi kantsler, enne seda oli ta sama ministeeriumi asekantsler.
6. jaanuaril 2020 seadis Viimsi vallavolikogu valitsev koalitsioon (kuhu kuuluvad Reformierakond, Isamaa ja sotsiaaldemokraadid) ta Viimsi vallavanema kandidaadiks ning 14. jaanuaril valiti ta salajasel hääletusel 12 poolthäälega vallavanemaks. Tema koordineerida on valla üldjuhtimine, valla arengu strateegiline planeerimine, arengukavad, finantsstrateegia ja valla eelarve.
Heimtali Põhikool
pisi|Heimtali Põhikool asub [[Heimtali mõisa peahoones]] pisi|Heimtali külakooli hoone, kus kool asus 1864–1932 pisi|Heimtali külakooli hoone Heimtali Põhikool on kool Viljandi maakonnas Viljandi vallas Heimtali külas.
Heimtalis asutas vallakooli 1821. aastal Heimtali mõisahärra Peter Reinhold von Sivers. Koolimaja põles maha 11. novembril 1863, kui selle süütas kohalik poisike, kes ei tahtnud koolis käia. Uus Heimtali külakooli hoone püstitati mõisahärra Hermann Friedrich von Siversi toel 1864. aastal juba tulekindlast materjalist. Selles majas tegutses kool 1864–1932. 1932. aasta sügisest tegutseb kool Heimtali mõisa härrastemajas. Heimtali külakooli hoonet kasutati seejärel aga elamuna. 1987. aastal asutati hoones koduloomuuseum, mis on Eesti Rahva Muuseumi filiaal. Ajaloomälestiseks tunnistatud hoones on taastatud ka algne klassituba.
Kooli nimed
Kool kandis mõisaga sama nime – Heimtali – 1939. aasta juuli lõpuni, mil kool nimetati ümber Raudna 6-klassiliseks algkooliks. Kooli nime soovis muuta pikaaegne juhataja Jaan Merilai, et seda ei saaks seostada enam saksa mõisnike ja nende looduga. Jaan Merilai pakkus välja kaks nimevarianti: AO ja AA, viidates aovalgusele või aabitsa esimesele tähele. Nimed ei sobinud, sest Eesti põhjarannikul olid juba sellenimelised kohad olemas. Seoses vallareformiga 1939. aastal liideti väikevallad ja uue suurvalla keskuseks sai Raudna ja 1. aprillist 1939. aastast kandis uus suurvald Raudna valla nime. 1. augustil 1939 nimetati kool Raudna 6-klassiliseks algkooliks. 1. septembrist 2011 kannab kool jälle Heimtali nime.
Andrei Gelassimov
pisi|Andrei Gelassimov (2010)
Andrei Valerjevitš Gelassimov (vene keeles Андрей Валерьевич Геласимов; sündinud 7. oktoobril 1965 Irkutskis) on vene kirjanik.
Gelassimov lõpetas 1987. aastal Jakutski Riikliku Ülikooli inglise filoloogina. 1992. aastal sai ta GITISes teise kõrghariduse teatrirežii erialal. 1996–1997 täiendas ta end Suurbritannias Hulli Ülikoolis, 1997. aastal kaitses inglise filoloogia kandidaadikraadi Moskva Riiklikus Pedagoogilises Ülikoolis tööga orientaalsetest motiividest Oscar Wilde'i loomingus.
Aastatel 1988–1998 töötas Gelassimov Ammossovi-nimelise Jakutski Riikliku Ülikooli inglise filoloogia kateedri dotsendina, õpetas seal inglise keele stilistikat ja kirjandusliku teksti analüüsi.
Luis Ortíz
Luis Ortíz Flores (sündinud 5. novembril 1965 Humacaos Puerto Ricos) on Puerto Rico endine poksija.
Ortíz sai kergekaalus (kuni 60 kg) 1984. aasta Los Angelese olümpiamängude poksivõistlusel hõbemedali, kaotades finaalis kuldmedali- ja olümpiavõitjale Pernell Whitakerile (USA). Ta oli esimene Puerto Rico poksija ja üldse esimene sportlane, kes on võitnud olümpiamängudel hõbemedali.
Ortíz poksis elukutselisena, väidetavalt aastatel 1985–1986. Ta osales kokku 3 kohtumisel ning võitis neist 2 ja kaotas 1 kohtumise.
Sego
300px|pisi 300px|pisiSego on kummituslinn Ameerika Ühendriikides Utah' osariigis Grandi maakonnas. See asub kitsas looklevas Sego kanjonis umbes 8 km (5 miili) kaugusel Thompson Springsist põhjas. Varem oli see oluline söekaevanduslinn. Sego oli asustatud aastatel 1910–1955.
Hidalgo maakond
thumb|Hidalgo maakonna kohtumaja
thumb|Päikeseloojang [[Chimney Parkis]] Hidalgo maakond (Hidalgo County) on maakond USA-s Texase osariigis.
Maakonna halduskeskus on Edinburg ja suurim linn McAllen.
Maakonna pindala on 4100 km², millest 34 km² moodustab veepindala.
Elanike arv oli 2010. aasta rahvaloenduse järgi 744 769. Aastal 2000 oli elanike arv 569 463.
Ajalugu
Hidalgo maakond moodustati 1852. aastal Cameroni maakonna osast. Maakond on saanud nime iseseisvussõja kangelase Miguel Hidalgo järgi.
Haapsalu Kutsehariduskeskus
Haapsalu Kutsehariduskeskus (lühend HKHK) on kutsehariduskeskus Lääne maakonnas Haapsalu lähedal Uuemõisa alevikus.
Kooli ajalugu ulatub aastasse 1987, kui asutati Uuemõisa Ehituskool. 1990 kolis kool Taeblasse ja uueks nimeks sai Taebla Kutsekeskkool. 2005 kolis kool Uuemõisasse ja uueks nimeks sai Haapsalu Kutsehariduskeskus.
Aastast 2010 on kooli direktor Ingrid Danilov.
Samas hoones tegutseb Uuemõisa raamatukogu.
Biotõrje
Biotõrje on umbrohu, metsa- ja aiakahjurite, taimehaiguste jms. leviku piiramine mitmesuguste looduslike mehhanismide kaasabil.
Näiteks mitmete põllumajandustaimi söövate putukate levikut piiratakse nende putukate parasitoidide levikut soodustades. Võõrliikide invasiivset levikut tõkestatakse vastava liigi päritolumaalt tema paljunemist piiravate liikide introdutseerimise abil.
446 eKr
Aasta 446 enne Kristuse sündi ehk meie ajaarvamist. Vana-Roomas oli see CCCVIII (308.) aasta ab urbe condita.
Pärnu WC Guwalda
Pärnu WC Guwalda on endine Eesti jalgpalliklubi.
WordPress
WordPress on avatud lähtekoodiga ajaveebi ehk blogi haldamise süsteem, mis kasutab PHP-d ja MySQL-i. Selle saab lihtsalt muuta sisuhalduse süsteemiks ja sel on palju lisasid.
Veebilehtedest, mille sisuhaldussüsteem on teada, kasutab WordPressi 2016. veebruari seisuga 59,2%. See on 26,2% kõikidest olemasolevatest veebisaitidest. Laia leviku tõttu on ajakohastamata WordPressi kasutavad serverid ja teenused pidevalt ründeohu all.
Võimalused
WordPressil on laiade võimalustega teemahaldur, mis võimaldab kasutajal mooduleid ümber tõsta ilma HTML- või PHP-koodi muutmata. Kasutaja saab teemasid lisada, eemaldada ning vahetada. HTML- ja PHP-teemakoodi muutes saab teha veelgi suuremaid muudatusi. WordPressi on sisse ehitatud lingihaldus, otsingumootorisõbralikud ja puhtad püsiviited, artiklite määramine kategooriatesse ja sildistamine. Automaatfiltrid aitavad artiklites teksti vormindada. Pluginad võimaldavad kasutajatel ja arendajatel WordPressi kasutatavust laiendada.
Haanja servamoodustiste vöönd
Haanja servamoodustiste vöönd oli umbes 13 000 14C-aastat tagasi viimase mandrijää taandumise ajal liustiku pealetungil tekkinud pinnavormide vöönd.
Vöönd ulatus Laadoga ja Äänisjärve lähedalt (Luga vöönd) Läti (Linkuva vöönd) ja Leedu (Põhja-Leedu vöönd) kaudu kuni Lõuna-Rootsini (Skåne vöönd).
Einar Veede
Einar Veede (sündinud 20. juulil 1966 Tartus) on endine eesti sulgpallur ja sulgpallitreener.
1992–1997 võitis ta Eesti meistrivõistlustel 7 kulda: 5 mees- ja 2 segapaarismängus.
Ketil Bjørnstad
pisi|Ketil Bjørnstad Foto: Jarle Vines, 2009 Ketil Bjørnstad (sündinud 25. aprillil 1952 Oslos) on norra helilooja, pianist, proosakirjanik, esseist ja luuletaja.
Eesti keelde on Elvi Lumet tõlkinud tema romaanid "Ballaad g-moll" (Edvard Griegist; 2001), "Liv Ullman" (2007), "Muusikale" (2012) ja "Jõgi" (2015).
Ketil Bjørnstad esines 2012. aastal Tallinnas kirjandusfestivalil HeadRead.
Isiklikku
Ta on vasakukäeline.
Līkaiņu dārzkopības biedrība
Līkaiņu dārzkopības biedrība (tõlkes Līkaiņi aiandusselts) on küla (vasarnīcu ciems ehk suvilapiirkond) Lätis Tukumsi piirkonnas Sēme vallas.
447 eKr
Aasta 447 enne Kristuse sündi ehk meie ajaarvamist. Vana-Roomas oli see CCCVII (307.) aasta ab urbe condita.
Otto Meissner
pisi|Otto Meissner 1930. aastal pisi|[[Adolf Hitler, Otto Meissner (keskel) ja Vojtech Tuka (paremal) 1941. aasta oktoobris Berliinis]] Otto Lebrecht Eduard Meissner (13. märts 1880 Bischweiler (tänapäeval Bischwiller, Alsace, Prantsusmaa) – 27. mai 1953 München) oli Saksa riigiametnik, Saksamaa riigipresidendi kantselei ülem aastail 1919–1945.
Eve Jugandi
Eve Jugandi (umbes 1981) on eesti sulgpallur.
Ta on mitu korda tulnud Eesti meistriks. 1999 oli ta edukas ka Balti meistrivõistlustel sulgpallis.
Konstitutsioonilis-Demokraatlik Partei
Konstitutsioonilis-Demokraatlik Partei ehk KD partei ehk kadettide partei (Конституционно-демократическая партия) oli poliitiline partei Venemaa keisririigis 1905. aasta oktoobrist kuni 1921. aastani.
Partei asutamine
KD Partei asutati 1905. aasta oktoobris kahe poliitilise liikumise Vabastusliit («Союз освобождения») ja Semstvolaste-Konstitutsionalistide Liit («Союза земцев – конституционалистов») ühinemisel.
KD Partei juhtivpoliitikuteks olid: Pavel Miljukov, Vladimir Nabokov, Vladimir Vernadski, Pjotr Gerassimov, Pavel Dolgorukov, vürst Georgi Lvov (hilisem Ajutise Valitsuse esimees), Nikolai Spassokukotski, Andrei Šingarev, Pjotr Struve, Sergei Muromtsev. Partei oli 20. sajandi alguses kõige suurema toetuskonnaga poliitiline partei Venemaa keisririigis, omades toetust nii demokraatlikult meelestatud haritlaste, kui ka liberaalsete maaomanike seas.
Partei häälekandjateks olid ajalehed Retš (Kõne) («Речь») ja ajakiri Rahva Vabaduse Partei Teatised («Вестник партии народной свободы»).
Partei programm
KD Partei programmi põhiteesiks oli Venemaal senise keisri isevalitsemisvormi vahetamine konstitutsioonilise monarhiaga.
João Gomes Cravinho
pisi|João Gomes Cravinho (2017) João Titterington Gomes Cravinho (sündinud 16. juunil 1964 Coimbras) on Portugali poliitik ja diplomaat, alates 30. märtsist 2022 Portugali välisminister. Ta kuulub Sotsialistliku Partei ridadesse. Ta oli alates 15. oktoobrist 2018 kuni 30. märtsini 2022 Portugali kaitseminister.
Ta on lõpetanud Oxfordi Ülikooli ja London School of Economics and Political Science'i.
Paadikuur
pisi|[[Vilsandi merepäästejaama paadikuur]] Paadikuur on veekogu kaldal olev ehitis, kus hoitakse paate.
Eesti alal ehitati paadikuure üksnes põhjarannikul. Neis hoiti paate kalapüügiperioodide vaheajal, s.t talvel.
Michel Sapin
pisi|Michel Sapin Michel Sapin (sündinud 9. aprillil 1952 Boulogne-Billancourtis) on Prantsuse poliitik (Sotsialistlik Partei). Ta on olnud aastatel 1992–1993 ja on 2. aprillist 2014 Prantsuse rahandusminister; aastatel 2012–2014 oli ta Prantsuse tööminister.
Ta sündis aastal 1952 Boulogne-Billancourtis (asub Pariisist vahetult läänes Hauts-de-Seine'i departemangus Île-de-France piirkonnas). Ta lõpetas Pariis-Sorbonne'i ülikooli bakalaureusekraadiga ajaloos ja magistrikraadiga geograafias. Seejärel lõpetas ta École normale supérieure'i ja Pariisi Poliitiliste Uuringute Instituudi.
Ta oli aastatel 1989–1994 Nanterre'i (asub Hauts-de-Seine'i departemangus Île-de-France'i piirkonnas) volikogu liige. Aastatel 1995–2001 oli ta Argenton-sur-Creuse'i (asub Indre'i departemangus Keskpiirkonnas) linnapea.
Arturo Di Modica
Arturo Di Modica (26. jaanuar 1941 Vittoria Sitsiilia – 19. veebruar 2021 sealsamas ) oli Itaalias sündinud ameerika skulptor. Ta oli tuntud Charging Bulli skulptuuri pärast, mille ta jättis 15. detsembril 1989 Ameerika Ühendriikidele kingituseks New Yorgi börsihoone ette.
Koodisõna
Koodisõna (inglise keeles code word) on infoüksuse kodeeritud esitus. Koodisõna (lühemalt kood) koosneb kindlast hulgast koodielementidest (märkidest, sümbolitest).
Näiteks vöötkood on koodisõna, mis koosneb eri jämedusega püstkriipsudest. . Digitaaltehnikas on kasutusel kahendkood ehk binaarkood. mispuhul koodisõna koosneb bittidest.
Töö
Töö on inimeste tegevus kasulike saaduste valmistamiseks.
Vaata ka
Труд
Eesti-Albaania suhted
Diplomaatilised suhted Eesti ja Albaania vahel sõlmiti 1. jaanuaril 1992.
Albaania presidendi visiidi ajal Tallinnas 2019. aasta oktoobris allkirjastati Eesti ja Albaania välisministeeriumite vaheline vastastikuse mõistmise memorandum Euroopa integratsiooni alase koostöö teemal.
2019. aasta detsembris andis Eesti Albaaniale 50 000 eurot humanitaarabi maavärina tagajärgede likvideerimiseks.
Tegutseb Eesti suursaadik Albaanias, kes resideerib Ateenas. Tegutseb ka Albaania suursaadik Eestis, kes resideerib Varssavis.
Olulisemad visiidid ja kohtumised
Peaminister Andrus Ansip ja Albaania peaminister Edi Rama kohtusid kahepoolselt 26. novembril 2013. aastal Bukarestis Kesk- ja Ida-Euroopa riikide ja Hiina tippkohtumise veerel. Albaania välisminister Bushati osales 7.–9. septembril 2017 Tallinnas toimunud Gymnichil. Välisminister Mikser ja Bushati kohtusid ka üldasjade nõukogu lõunal detsembris 2017.
Parlamentidevaheline koostöö
Riigikogu XII koosseisu raames moodustatud Eesti-Albaania parlamendirühma esimees oli Igor Gräzin. Praeguse parlamendi koosseisus sõprusrühma moodustatud ei ole.
Riigikogu liikmed Rain Rosimannus ja Igor Gräzin käisid Albaanias visiidil 20.–24. märtsil 2008. Teiste seas kohtuti ka Albaania peaministri ja presidendiga. Albaania parlamendi liikmed on Eestis käinud 2012. ja 2013. aastal. Viis Albaania parlamendi liiget külastas Eestit 16.–19. juunil 2013. Mais 2016 osalesid Eesti NATO Parlamentaarse Assamblee delegatsioon liikmed NATO PA kevadistungil Tiranas. 26.–29. novembril 2017 Tallinnas toimunud COSAC-il osales kolm Albaania parlamendisaadikut.
Lepinguline baas
Eesti ja Albaania vahel on sõlmitud järgnevad kahepoolsed lepingud:
Majandussuhted
Eesti ja Albaania vahelise kaubavahetuse käive on aasta-aastalt kasvanud ning oli 2018. aastal 7,6 mln eurot (71. kaubanduspartner), aga suurema osa sellest moodustas import. Sissevedu Albaaniast on hüppeliselt kasvanud 0,1 mln eurolt (2015) 7,3 mln euroni (2018), nagu varemgi, on põhjuseks vähkide, limuste jm selgrootute impordi kasv. Eesti eksport Albaaniasse on vähenenud 0,3 mln euroni (125. ekspordipartner 2018. aastal).
Albaaniasse eksporditi 2018. aastal peamiselt toidukaupu (kastmed ja mitmesugused pooltooted kastmete valmistamiseks) (20% ekspordist), plaste ja plasttooteid (plastmaterjalidest tooted) (20%), mineraalseid tooteid (turvas) (20%) ning puittooteid (vineer) (19%) ning Albaaniast imporditi toidukaupu (garneelid ja krevetid) (99% impordist). Eesti Krediidiinfo andmetel eksportis Albaaniasse 2018. aastal 11 Eesti ettevõtet. Albaaniast on imporditud aja jooksul peaasjalikult toiduaineid.
Eesti otseinvesteeringute positsioon seisuga 30.06.2019 Albaanias oli 5 mln eurot (aastane muutus –0,9 mln eurot). Investeeritud on finants-, kindlustustegevusse ning kinnisvarasse. Albaania otseinvesteeringute maht Eestisse on olnud väga tagasihoidlik (0,1 mln eurot). Investeeritud on hulgi- ja jaekaubandusse, info ja side sektorisse, finants- ja kindlustustegevusse, kutse-, teadus- ja tehnikaalasesse tegevusse ning haldus- ja abitegevusse. Eesti Äriregistris oli 19. septembri 2019 seisuga registreeritud 10 Albaania osalusega Eesti ettevõtet.
Albaania on CEFTA liige 2007. aastast ja WTO liige 2000. aastast.
Kaitsealane koostöö
Eesti-Albaania vahelised kaitsealased kontaktid on olnud harvad. Kahepoolne kaitsealaste suhete vastastikuse mõistmise memorandum sõlmiti 2005. aasta veebruaris Müncheni julgeolekukonverentsil.
Alates novembrist 2017 on Albaania kaitseatašee Varssavis resideeriv kolonel Fadil Ciroku.
Balti Kaitsekolledži Joint Command and General Staff Course'ist võttis aastatel 2005/2006, 2009/2010, 2011/2012 ja 2014/2015 osa üks Albaania sõjaväelane. Higher Command Studies Course'ist on aja jooksul osa võtnud kaks Albaania esindajat, kellest mõne õpingud on olnud ka teiste riikide (eelkõige Taani) poolt spondeeritud. Praegu albaanlasi kolledžis pole.
Arengukoostöö
Eesti on olnud alates 1999. aastast seotud mitme arengukoostöö projektiga Albaanias. Eelkõige oleme Albaaniat toetanud projektidega, mille eesmärk on arendada Albaania avaliku sektori e-valitsemise ja IKT võimekust. Eesti on Albaaniale abi osutanud ja nõustanud piirivalve, kohtusüsteemi ja vanglate arendamisel.
Lisaks on E-riigi Akadeemia nõustanud ja abiks olnud mitmete kontseptsioonidokumentide valmimise juures, näiteks digitaalne dokumendivahetus ja elektrooniline arhiveerimise kontseptsioon, andmeturbe raamistik, e-valitsuse arhitektuur ja koostööraamistik ning e-valitsuse koolituste ainekava.
Raul Rikk oli terve 2011. aasta e-riigi Akadeemia välise eksperdina Albaania IKT ministeeriumis nõustamas küberkaitse teemadel ning on hiljem nõustanud küberjulgeoleku tegevuskava loomist Euroopa Komisjoni kaudu. Katrin Merike Nyman-Metcalf on mitu korda käinud sõltumatu eksperdina Albaaniat nõustamas e-riigi seadusloome osas. Viimati toimus E-riigi Akadeemias koolitusprogramm Albaania NAIS ametnikele jaanuaris 2015, mil Taiexi programmi raames viibis Eestis kolm Albaania ametnikku, kes said nädalase koolitusprogrammi jooksul tutvuda Eesti näitel infoühiskonna arenguvõimalustega ning IKT vahendite kasutamisega.
Oktoobris 2016 sõlmisid E-riigi Akadeemia ja Albaania innovatsiooni ja avaliku halduse minister vastastikuse mõistmise memorandumi e-valitsemise ja küberjulgeoleku alal.
Eesti on tutvustanud Albaania parlamendi liikmetele OSCE ümarlaua raames e-valimiste temaatikat.
Justiitsministeerium on konsulteerinud Albaaniat elektroonilise maakatastri loomisel. Albaaniat on nõustatud elektroonilise kinnistusraamatu loomisel, 2012. aasta veebruaris demonstreeriti selle albaaniakeelset prototüüpi.
Albaania maksuamet on käinud Eestis õppekäigul.
11.–15. jaanuaril 2016 viis Sotsiaalministeerium Taiexi raames Tallinnas Albaania ametnikele läbi lapse õiguste poliitika alase koolituse.
1.–8. aprillini 2017 võttis Tallinna Ülikooli Balti filmi, meedia, kunstide ja kommunikatsiooni instituudi õppeprogrammist osa üks Albaania ajakirjanik, kursust finantseeriti arengukoostöö eelarvest.
Albaania noored diplomaadid on õppinud Eesti Diplomaatide Koolis. 7. veebruaril 2018 sõlmiti Eesti Diplomaatide Kooli ja Albaania Euroopa- ja Välisministeeriumi vahel vastastikuse mõistmise memorandum.
Kultuurikoostöö
25.–29. oktoobril 2010 toimus Tiranas rahvusvaheline lühifilmide festival First Step Film Fest, mille 150 filmist koosnevas võistlusprogrammis osales ka Eesti lühimängufilm „Vahetus“. Filmi režissöör Anu Aun tunnistati festivalil parimaks režissööriks. 2010. aasta novembris oli Tallinnas Riigikogus Albaania ajalugu ja kultuuri ning Ema Teresa pärandit tutvustav näitus "Ema Teresa – GONXHE BOJAXHI, armastuse ja inimväärikuse elav sümbol".
Dmitri Trenin
Dmitri Trenin (sündinud 11. septembril 1955) on vene politoloog, Carnegie Moskva Keskuse (Carnegie Rahvusvahelise Rahu Sihtasutuse piirkondliku filiaali ja mõttekoja) direktor. Enne Carnegiega liitumist 1994. aastal teenis ta 21 aastat NSV Liidu ja Venemaa Föderatsiooni relvajõudude maavägedes, jõudes polkovniku auastmeni.
Haridus
Dmitri Trenin lõpetas 1977. aastal NSV Liidu Kaitseministeeriumi Sõjalise Instituudi. 1984. aastal sai ta NSV Liidu Teaduste Akadeemia USA ja Kanada uuringute instituudist ajalooteaduste kandidaadi kraadi.
Teenistus- ja töökarjäär
Aastatel 1972–1993 teenis Dmitri Trenin NSV Liidu ja Venemaa Föderatsiooni Relvajõududes kodu- ja välismaal. Muu hulgas oli ta esimene NATO-sse mittekuuluva riigi kodanikust vanemteadur NATO Kaitsekolledžis Roomas.
Carnegie Moskva Keskus
Trenin on üks Carnegie Rahvusvahelise Rahu Sihtasutuse Moskva filiaali (Carnegie Moskva Keskuse) asutajaliikmetest ning on olnud selles organisatsioonis alates selle loomisest 1993. aastal. 22. detsembril 2008 sai Trenin Carnegie Moskva Keskuse esimeseks venelasest direktoriks. Trenini juhtimisel on Carnegie Moskva Keskusest saanud maailma juhtivaid mõttekodasid. 2013. aastal sai Carnegie Rahvusvahelise Rahu Sihtasutuse Moskva filiaal Pennsylvania Ülikooli aruande järgi 28. koha 6826-st ning teise koha Kesk- ja Ida-Euroopas. Dmitri Trenin osaleb ka välis-ja julgeolekupoliitika programmis Washingtonis.
Orgaaniline väljatransistor
pisi|OFETi ehitus pisi|OFETi-põhine painduv ekraan Orgaaniline väljatransistor (inglise keeles organic field-effect transistor, lühendatult OFET) on transistor, mida kasutatakse ekraanide ja sensorite loomisel. OFET koosneb orgaanilistest ühenditest, mis võimaldavad seadmel juhtida elektrivoolu nende kaudu läbiva elektrostaatilise välja abil. OFET erineb traditsioonilistest väljatransistoritest, mis kasutavad anorgaanilisi materjale, nagu näiteks räni. OFETi kasutamine on atraktiivne, kuna orgaanilisi materjale on võimalik odavamalt toota ja need on keskkonnasõbralikumad kui anorgaanilised materjalid. OFETe kasutatakse paljudes erinevates valdkondades, näiteks painduv elektroonika, bioloogilised andurid ja arvutitehnoloogia. Üks OFET-ide eeliseid, võrreldes anorgaaniliste TFT-dega, on nende suur füüsiline paindlikkus, mis toob kaasa bioühilduvad rakendused, näiteks personaliseeritud biomeditsiini ja bioelektroonika tervishoiutööstuses.
OFETi ajalugu
Orgaanilise väljatransistori (OFET) ajalugu algab kahekaskümnendatel, kui teadlased uurisid võimalusi orgaaniliste materjalide kasutamiseks transistorides. 1986. aastal teatasid Mitsubishi Electricu teadlased H. Koezuka, A. Tsumura ja Tsuneya Ando esimesest orgaanilisest väljatransistorist, mis põhines tiofeeni molekulide polümeeril. Tiofeenpolümeer on teatud tüüpi konjugeeritud polümeer, mis on võimeline juhtima laengut, välistades vajaduse kasutada kalleid metalloksiidpooljuhte. Lisaks on ilmnenud, et teistel konjugeeritud polümeeridel on pooljuhtivad omadused. OFET-i disain on samuti viimastel aastakümnetel paranenud. Paljud OFET-id on nüüd loodud õhukese kiletransistori (TFT) mudeli põhjal, mis võimaldab seadmete disainis kasutada vähem juhtivaid materjale. Viimastel aastatel on neid mudeleid täiustatud, et võimaldada väljamõju liikuvust ja sisse-välja voolu suhet. Tänapäeval kasutatakse OFETeid laialdaselt erinevates valdkondades, näiteks painduvates ekraanides, biosensorites, energiasalvestuses, ekraanides ja paljudes teistes rakendustes. OFETide kasutamine on atraktiivne, kuna orgaanilisi materjale on võimalik odavamalt toota.
Roman Babajan
pisi|Roman Babajan Roman Georgjevitš Babajan (Рома́н Гео́ргиевич Бабая́н; sündis 7. detsembril 1967 Bakuus) on Venemaa ajakirjanik, propagandist. Juhib telekanalis NTV saadet „Oma tõde“ ja telekanalis "TV Tsentr" saadet „Hääleõigus“. Ta on samuti raadio „Govorit Moskva“ peatoimetaja.
Elulugu
Sündis armeenlasest isa ja venelannast ema perekonnas. Õppis kaks kursust Bakuu Polütehnilises Instituudis, 1986 võeti kaheks aastaks ajateenistusse Nõukogude armees. 1988 asus õppima Moskva Side ja Informaatika Tehnikaülikooli, lõpetas 1991 raadio- ja televisiooniinsenerina.
Septembris 1991 asus tööle "Radio Rossija" uudisteteenistuse raadiosaadete ettevalmistamise ja edastamise osakonna insenerina.
1994–2000 töötas ta teleuudiste saates "Vesti", alustades korrespondendina ja lõpetades tegevuse saates poliitikavaatlejana. Töötas paljudes kuumades kohtades nii Venemaal kui ka välismaal: Tšetšeenias, Ingušeetias, Tadžikistanis, Gruusias, Transnistrias, Afganistanis, Palestiinas, Jugoslaavias, Kosovos, Iraagis jne. Teinud tuhandeid reportaaže ja hulga dokumentaalfilme.